Ասփարա

Ասփարան (), գյուղ է Վրաստանի Սամցխե-Ջավախեթի մարզի Նինոծմինդայի մունիցիպալիտետում։ Գտնվում է Փարվանա լճի ափին 2080 մետր բարձրության վրա։ Հեռավորությունը վարչկենտրոն Նինոծմինդայից կազմում է 40 կմ։ Համայնքին մոտակա հայաբնակ գյուղերն են՝ Նոր Խուլգումո՝ 4 կմ դեպի հյուսիս, Վլադիմիրովկա՝ 6 կմ դեպի հարավ, Ռոդիոնովկա՝ 17 կմ դեպի հյուսիս արևելք, Փոկա՝ 9 կմ դեպի հարավ արևմուտք։ Ըստ 2002 թվականի մարդահամարի բնակչությունը կազմել է 107 մարդ՝ ազգությամբ հայեր։ Լճից ոչ հեռու գտնվում է 12-13-րդ դդ. թվագրվող կիսաքանդ եկեղեցի։

Գյուղի պատմական անունն էր Ասպանա, սակայն այն վերանվանված է եղել և ստացել է Ափարա անվանումը։

Ասփարան նշանավոր է գյուղամիջի կիսավեր եկեղեցով։ Ուղղանկյունաձև հատակագծով, համակ սրբատաշ քարով կառուցված եկեղեցուց պահպանվել են միայն հյուսիսային ճակատն ու խորանի որոշ հատվածները։ Արտաքին չափերն են՝ 11,85 x 5,84 մ։ Եկեղեցու փլատակների մեջ ուշագրավ է գեղարվեստական մշակումով աչքի ընկնող լուսամուտներից մեկի շրջանակի բեկորըԿարապետյան Ս. Ջավախք, Երևան, ՀՀ ԳԱԱ «Գիտություն» հրատ., 2006, էջ 82։։

 Ծանոթագրություններ 

 Գրականություն 
 მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979წ.). ჯავახეთი. ისტორია და თანამედროვეობა. ახალციხე. 2002წ. გვ. 335-404. 

 Արտաքին հղումներ 
 Կայք Ասփարա գյուղի մասին

Կատեգորիա:Նինոծմինդայի շրջանի բնակավայրեր